MHS se 193 matrieks wat die NSC eksamen afgelê het in Nov. 2015 het verwagtinge oortref deur ’n slaagsyfer van 99.48% te behaal. Een leerder kwalifiseer vir die hereksamen in Maart 2016. Indien hierdie leerder dan die vakke sou slaag, sal die ideaal van 100% bereik wees.
MHS spog met 154 A-simbole, 275 B’s, 353 C’s, 345 D’s, 170 E’s, 58 F’s en slegs 9 G’s.
Wat vakgemiddeldes aanbetref is Drama los voor met 76.5%, gevolg deur Religiestudies met 73.44% en Afrikaans Eerste Addisionele Taal met 73.1%.
Afrikaans Huistaal 60.54%; English First Additional Language 64.6%; English Home Language 66.85%; Wiskunde 60.24%; Wiskundige Geletterdheid 63.94%; Geografie 65.79%; Lewenswetenskappe 55.63%; Fisiese Wetenskappe 53.02%; Gasvryheidstudies en Toerisme spog albei met meer as 61% gemiddeld.
Middies se twee Landbouvakke staan ook glad nie terug nie met gemiddeldes van 59.31% (Bestuur) en 59.03% (Tegnologie).
Toppresteerders is Schalk van der Merwe met 8 A’s (85.9% gemiddeld), Rudolph Backer, Mbuso Mahlangu, Suné Mostert, Megan Potgieter en Marizel Scheepers met 6 A’s elk, Dheeya Rampersad en Anke Theron met 5 A’s elk, Thiané Jansen van Nieuwenhuizen, Marili Benadé, Joshua Mey en Suné Smit met 4 A’s elk, en Charné du Preez, Anneri Kapp, Thulani Mthombeni, Elani Nell, Tsholofelo Sekati en Jeané van Dyk met 3 A’s elk.
114 van MHS se 193 leerlinge – 59,07% – kwalifiseer vir Bachalareusstudies aan universiteite van hul keuse, 77 (39.9%) kwalifiseer vir Diplomastudies aan ander tersiêre instansies, en slegs 1 (0.52%) behaal die Hoër Sertifikaat sonder om te kwalifiseer vir verdere opleiding.
Baie dankie aan toegewyde, lojale, hardwerkende onderwysers wat vir 5 jaar energie in hierdie leerlinge belê het om hul aan te spoor na hoër hoogtes en beter prestasies.